**Farské oznamy**

 **Druhá pôstna nedeľa rok A (5. 3. 2023)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda |  | 17.30 |
| Štvrtok | Rekolekčná sv. omša | 9.30 |
| Piatok |  | 17.00 |
| Sobota |  | 17.00 Oblazov |
| Nedeľa | Tretia pôstna nedeľa | 8.00; 10.30 |

Dnes o 15.00hod. pozývam všetkých, ktorí patria do ružencového bratstva na modlitbu ruženca za našu farnosť a úmysly Panny Márie. Naozaj by som bol rád, kebyže všetci, čo do ruženca patria, tak prídeme. Je to znak jednoty a môžeme si vyprosovať spoločne veľké milosti. Po modlitbe pozývam na posedenie na faru ružu Danky Lieskovskej.

Vo štvrtok o 9.30 vás srdečne pozývam na sv. omšu s kňazmi z nášho dekanátu. Po sv. omši by kňazi mali pracovné stretnutie v pastoračnom centre.

V piatok o 16.15 vás pozývam na pobožnosť krížovej cesty, taktiež v nedeľu o 15.00.

Po sv. omši bude zbierka pre potreby našej farnosti.

Diecéznu charitu sme podporili 660 eurami, nech Pán odmení vašu štedrosť.

Stretávam sa s tým, že o niektorých veciach sa vám ťažko rozpráva v spovednici a potrebovali by ste viac času i súkromia, len vám chcem povedať, že ak sa chcete s kňazom porozprávať je to vždy možné, len sa stačí dohodnúť. Chcem, aby ste vedeli, že sa rád s vami stretnem a porozprávam o živote.

V piatok o 18.30 hod. pozývam stredoškolskú mládež na stretnutie do pastoračného centra.

Vyšlo nové číslo časopisu Naša žilinská diecéza, za 1euro si ho môžete zakúpiť vzadu na stolíku. Dočítate sa v ňom ako prežiť pôst, ako naša diecéza oslávila svoje 15 ročné výročie, o prenasledovaných kresťanoch v Nigérii...

Srdečne vás pozývam prihlásiť sa na duchovnú obnovu seminár Otcovo srdce. Viac info na našej farskej stránke. Ďakujem, že sa našli ľudia, ktorí ochotne ubytujú členov tímu Otcovho srdca.

Chcem sa poďakovať všetkým za vaše modlitby, finančnú podporu, za upratovanie, výzdobu i za každý druh pomoci. O upratovanie kostola prosím skupinku č.12.

Na našej farskej stránke môžete nájsť denné biblické zamyslenia, ktoré dávajú možnosť živiť sa Božím slovom každý deň a môžete si ich stiahnuť i do vlastných mailových stránok alebo na telefón.

..